**वर्षा लगत्तै मेलम्चीको पानी फेरि काठमाण्डू उपत्यकाबासीका घर-घरमा पुर्‍याउने योजनामा धक्का पुगेको अधिकारीहरूले बताएका छन्।**

साउन अन्तिम साता आएको बाढीले अस्थायी संरचनाहरू पुरिएको देखिएकाले अब तिनको निरीक्षणपश्चात् मात्र कहिले पानी काठमाण्डू आउँछ भनेर भन्न सकिने मेलम्ची खानेपानी विकास समितिका अधिकारीहरूले बताएका छन्।

तीस अर्बभन्दा धेरै रुपैयाँ खर्च गरेर बनेको मेलम्ची खानेपानी आयोजनाले बनेको दुई वर्ष बितिसक्दा पनि स्थायित्व पाउन सकेको छैन।

२०७८ सालको बर्खाको सुरुमै विनाशकारी भेलबाढीबाट गम्भीर क्षति पुगेको मेलम्ची त्यसयताका दुई वर्ष बर्खाको चार पाँच महिना अवरुद्ध नै रहने गरेको छ।