**काठमाण्डू महानगरपालिकाका मेयर बालेन्द्र शाह (बालेन) का कतिपय कदम र अभिव्यक्तिबारे उनीमाथि प्रश्न उठिरहेकै बेला एक प्रसिद्ध अमेरिकी पत्रिका टाइमले उनलाई यस वर्षका एक सय उदीयमान व्यक्ति 'टाइम १०० नेक्स्ट' को सूचीमा राखेको छ।**

टाइमले प्रत्येक वर्ष विश्वभरिबाट राजनीति सहित स्वास्थ्य, वातावरण, खेल, व्यवसायजस्ता विभिन्न विधाका उदीयमान व्यक्तिहरू छानेर त्यस्तो सूचीमा राख्ने गरेको जनाएको छ। जसमा उनीहरूको कामको चर्चासहित विवरण प्रस्तुत गरिन्छ।

त्यस्तो सूचीमा काठमाण्डूका युवा मेयरको नाम सार्वजनिक भए लगत्तै सामाजिक सञ्जालमा प्रयोगकर्ताहरूले यसबारे विभिन्न चर्चा परिचर्चा गरिरहेका छन्।

धेरैजसोले उनलाई बधाई दिएको देखिएको छ भने कतिपयले मेयरका केही कदम र अभिव्यक्तिबारे प्रश्न उठाइरहेका छन्।